सबरीमाला : केरल के सबरीमाला कस्बे को शनिवार को पूरी तरह पुलिस ने अपने नियंत्रण में ले लिया। एक वरिष्ठ अधिकारी ने कहा कि यहां स्थित प्रसिद्ध भगवान अयप्पा मंदिर पांच नवंबर को पूरे दिन के लिए खुलेगा, जिसकी वजह से कस्बे को नियंत्रण में ले लिया गया है। पथनामथित्ता जिला पुलिस अधीक्षक टी. नारायण के मुताबिक, मंदिर कस्बे में 1,500 पुलिस अधिकारियों को तैनात कर दिया गया है और ये छह नवंबर मध्यरात्रि तक यहां तैनात रहेंगे, जब तक मंदिर फिर से बंद नहीं हो जाता है।